Registrar je lahko vsak slovenski poslovni subjekt, ki je nosilec domene pod .si in ima tehnično znanje in možnosti za komunikacijo (dostop do interneta) z Arnesom prek novega sistema. Z Arnesom podpiše pogodbo o sodelovanju za obdobje enega leta, ki jo bo lahko podaljšal, če bo v tem letu registriral oziroma podaljšal registracijo vsaj 100 domen. Ker plačila potekajo prek registrarjev in bi moral Arnes v primeru neplačil oškodovati nosilce domen, sistem temelji na predplačilih. Vsak registrar na Arnesov račun nakaže avans v minimalni višini 1.043,23 €.